Existioron berbers cristianizatos, (Sant Agostín podió estar d'orichen berber). Parte d'os cristians rurals norteafricans yeran en realidat semitas punicos y no berbers. Quan plegoron os arabes musulmans encara existiban muitos pagans. Encara que no se'n charre guaire en as fuents islamicas, os omeyas cordobeses ninviaban achents islamizadors ta o Magreb. L'arte rupestre saharián desapareixió con a islamización, (as zagueras representan siellas arabes por lo que son posteriors a lo S VII). O islam yera iconoclasta y prohibiba a representación d'animals d'este arte pagán. O cristianismo pervivió en Túniz dica o S XIII, pero en poblacions que probablement u ya no yeran berbers u yeran descendients d'a población romanizata (os rumís).